ભારતીય વાસ્તુમાં જમીનના પરીક્ષણની વાત છે તેનું કારણ પણ એ જ છે કે જો જમીનની ઊર્જા હકારાત્મક હોય તો તેની ઉપર મકાન બનાવતી વખતે વિઘ્નો ઓછાં આવે. આપણે ઘણી વાર જોઈએ છીએ કે કોઈક મકાન પૂરું જ નથી થતું અથવા તો તેનાં કાર્યમાં વિઘ્નો આવે અને મોડું થયા કરે. આનું કારણ જમીનની ઊર્જા હોઈ શકે. પહેલાંના જમાનામાં મકાનનું કાર્ય પૂર્ણ થતાં તેની સાથે જોડાયેલ દરેક વ્યક્તિને નિર્ધારિત મહેનતાણા ઉપરાંત તેઓ રાજી થાય તેટલી બક્ષિસ એટલે જ આપતા. ગૃહપ્રવેશ પહેલાંનો જમણવાર પણ આવી પ્રક્રિયાનો ભાગ ગણી શકાય. જે જમીન પર માણસો સંતૃપ્ત થાય તેની ઊર્જા પણ તે જમીનને મળે તેવો ભાવ વિચારી શકાય. તેનો અર્થ એવો પણ નથી કે કારણ વિના ખોટા ખર્ચા કરીને પરાણે આવું કોઈ કાર્ય થાય.